Za 2 sata isteklo 3 kubika benzina Imamo dokaz, benzin šest dana nesmetano curi u zemlju

Iz produktovoda u zemlju curi benzin šest dana (Foto: AP/SBplus)

Zahvaljujući odlučnosti novinara portala SBplus, u mogućnosti smo objaviti video zapis koji nedvosmisleno svjedoči kako, još uvijek, benzin istječe iz cijevi. Nazočni kažu, za dva sata, slobodnim padom, bez pritiska u cijevi, isteklo je tri kubika benzina.

SLAVONSKI BROD - Nisu poduzete sve mjere na velikom dijelu tla natopljenom naftom. Sve što ide u tlo, pronađe put do nas. Kap nafte može zagaditi velike količine pitke vode. Nisam očekivao onečišćenje toliko brzo. Dopuštene koncentracije navedenih tvari iznose 50, a u uzorcima je pronađeno 400 do 700. Iz Croduxa su se postavili kao ljudi koji saniraju, a svemu su pristupili neozbiljno, spaljena trava je na pojedinim dijelovima samo sastrugana. Grad nije dobio dojavu da se išta radi na produktovodu. Da nismo dignuli na noge ministarstva, mi bismo i dalje pili tu vodu... tako je govorio brodski gradonačelnik nakon što je saznao za ekološku nesreću. Ili ima opravdanosti tvrditi kako je riječ tek o incidentu.



Ovako je govorio Čermakov čovjek Branko Radošević 28. ožujka 2018. u 15 sati.

Šest dana, ili točnije 143 sata, nakon što je Čermakova tvrtka Crodux energetika, 28. ožujka u jutarnjim satima, uzrokovala ekološki incident, konačno je bagerima dopušteno ukloniti zemlju na mjestu događaja kako bi bilo utvrđeno u kakvom je stanju produktovod.

Zahvaljujući odlučnosti novinara portala SBplus, u mogućnosti smo objaviti video zapis koji nedvosmisleno svjedoči kako, još uvijek, benzin istječe iz cijevi. Nazočni kažu, za dva sata, slobodnim padom, bez pritiska u cijevi, isteklo je tri kubika benzina.

Čim je policijski službenik primjetio kako se netko kreće u blizini događanja, a nije Čermakov čovjek, odmah je energično intervenirao te prisutnog novinara i dva gradska pročelnika, udaljio s mjesta nesreće. Nakon toga, s mjesta događaja udaljio je gradonačelnika Mirka Dusparu.



Ovako je Čermakov čovjek Branko Radošević govorio 03. travnja 2018. u 11:15 sati.



